
2024. gada 19. februārī	Nr. 09.213/1.2/24/3
Bērnu sūdzību iesniegšanas un izskatīšanas kārtība
Izdoti saskaņā ar Bērnu tiesību aizsardzības
likuma 70.panta otro daļu
1. “Bērnu sūdzību iesniegšanas un izskatīšanas kārtība” (turpmāk – kārtība) nosaka bērnu sūdzību iesniegšanas un izskatīšanas kārtību. Kārtības mērķis ir identificēt bērna interešu aizskārumu vai apdraudējumu un to novērst.
2. Par bērnu šīs kārtības izpratnē uzskatāms jebkurš Trikātas pamatskolas (turpmāk - izglītības iestāde) izglītojamais. 
3. Bērns mutvārdos vai rakstiski apraksta situāciju kādam no izglītības iestādes darbiniekiem.
4. Izglītības iestāde veic Bērnu tiesību aizsardzības likumā paredzētās darbības pārkāpuma, ja tāds tiek konstatēts, novēršanai, kā arī atbalsta un palīdzības sniegšanai bērnam, nodrošinot:
4.1. tūlītēju palīdzību un atbalstu bērnam, kuram tā nepieciešama, izvērtējot konkrētā bērna vajadzības un attiecīgās situācijas apstākļus;
4.2. bērna drošību, ne vēlāk kā tajā pašā dienā ziņojot policijai, bāriņtiesai vai citai bērna tiesību aizsardzības institūcijai par jebkādu vardarbību un noziedzīgu nodarījumu vai administratīvu pārkāpumu pret bērnu, par viņa tiesību pārkāpumu vai citādu apdraudējumu, kā arī tad, ja izglītības iestādes darbiniekam ir aizdomas, ka bērnam ir priekšmeti, vielas vai materiāli, kas var apdraudēt paša bērna vai citu personu dzīvību vai veselību;
4.3. vecāku informēšanu, ja tas iespējams un informēšana neapdraud bērna intereses.
5. Sūdzība tiek nodota rakstiski izglītības iestādes vadītājam, kurš nekavējoties lemj par bērna tiesību aizsardzību un rīkojas saskaņā kārtības 4.punktu. Ja bērna sūdzības jautājuma izpētei nepieciešams ilgāks laika periods un tā nav saistīta ar tūlītēju bērna tiesību aizskāruma novēršanu, vadītājs nosaka atbildīgo pedagogu sūdzības izskatīšanā.
6. Sūdzību izskatīšana parastā kārtībā notiek 3 darba dienu laikā, par kuras rezultātu izglītības iestāde informē bērnu un/vai bērna vecākus/likumiskos pārstāvjus rakstiski. Steidzamības kārtā sūdzība tiek izskatīta nekavējoties, rīkojoties atbilstoši Bērnu tiesību aizsardzības likumam, lai bērnu tiesības un likumīgās intereses netiktu aizskartas. 
7. Sūdzības izskatīšanas laikā tiek aizpildīta  šāda dokumentācija (ja iespējams):
7.1. sūdzības fiksēšana e-žurnāla sadaļā individuālās sarunas;
7.2. rakstisks ziņojums vecākiem/likumiskajiem pārstāvjiem e-žurnālā un/vai dienasgrāmatā;
7.3. individuālās pārrunas;
7.4. pārrunas klases kolektīvā;
7.5. [bookmark: _GoBack]telefonsaruna vai tikšanās ar vecākiem/likumiskajiem pārstāvjiem;
7.6. tikšanās ar izglītības iestādes vadību; 
7.7. izglītības iestādes vadības sapulce
8. Ja uzlabojumu nav un lēmumi netiek pildīti, tad bērnam un viņa vecākiem/likumiskajiem pārstāvjiem ir tiesības vērsties pie izglītības iestādes dibinātāja vai jebkuras citas personas, kas noteikta Bērnu tiesību aizsardzības likumā.
9. Kārtība ir bērniem zināma un pieejama, izskaidrojot to vienlaikus ar bērnu drošības pasākumu ikreizēju instruktāžu. Iepazīšanos apliecina ar parakstu atbilstoši bērna spējām. Vecāku informēšana par kārtību ir obligāta.

Atzīt par spēku zaudējušiem 2017. gada 28. augusta Nr. 49 “Bērnu sūdzību iesniegšanas un izskatīšanas kārtība”.

